Ir-Regolament tal-Kunsill (KEE) Nru 1284/91
ta' l-14 ta' Mejju 1991
li jemenda r-Regolament (KEE) Nru 3975/87 li jistabbilixxi l-proċedura għall-applikazzjoni tar-regoli dwar il-kompetizzjoni għall-impriżi fis-settur tat-trasport bl-ajru
IL-KUNSILL TAL-KOMUNITAJIET EWROPEJ,
Wara li kkunsidra t-Trattat li jistabbilixxi l-Komunità Ekonomika Ewropea, u b'mod partikolari l-Artikolu 87dwar dan,
Wara li kkunsidra l-proposta mill-Kummissjoni [1],
Wara li kkunsidra l-opinjoni tal-Parlament Ewropew [2],
Wara li kkunsidra l-opinjoni tal-Kumitat Soċjali u Ekonomiku [3],
Billi r-Regolament tal-Kunsill (KEE) Nru 2342/90 ta' l-24 ta' Lulju 1990 dwar in-nollijiet għal servizzi skedati bl-ajru [4] u r-Regolament (KEE) Nru 2343/90 [5]li jikkonċerna l-aċċess għas-suq u l-qsim ta' kemm jifilħu passiġġieri jaħseb għal aktar liberalizzazzjoni tas-sistema ta' tariffi fil-Komunità;
Billi, filwaqt li l-politika tal-Komunità dwar it-trasport bl-ajru tgħin lil dawk li jġorru biex jikkompetu fuq il-merti tagħhom u għalhekk jikkontribwixxu għal industrija aktar dinamika fl-interessi ta' min juża t-trasport bl-ajru, il-Kummissjoni trid tkun kapaċi tieħu azzjoni mill-ewwel f'każijiet fejn it-trasportaturi bl-ajru jidħlu fi prattiki li jmorru kontra r-regoli tal-kompetizzjoni u li jistgħu jheddu l-vijabbilità tas-servizzi mħaddma minn kull kompetitur jew anki l-eżistenza ta' kull kumpannija ta' l-ajru u għalhekk jikkawżaw ħsara irreparabbli lill-istruttura kompetittiva;
Billi jkun xieraq li jingħata lok għal kull proċedura speċifika li biha l-Kummissjoni tista' tħaddan ir-regoli ta' kompetizzjoni mill-ewwel f'każijiet fejn hemm bżonn urġenti biex ikun hemm prevenzjoni, jew tittieħed azzjoni kontra, dawk il-ħidmiet li mhumiex kompetittivi;
Billi din il-proċedura trid tagħti lill-impriżi kkonċernati l-opportunità li jikkummentaw bil-kitba dwar l-affarijiet li ssir oġġezzjoni għalihom;
Billi huwa għalhekk meħtieġ li jkun emendat ir-Regolament (KEE) Nru 3975/87 [6],
ADOTTA DAN IR-REGOLAMENT:
L-Artikolu 1
Ir-Regolament (KEE) Nru 3975/87 huwa hawnhekk emendat skond li ġej:
1. L-Artikolu li ġej se jkun inserit:
"L-Artikolu 4a
Miżuri intermedjarji kontra l-ħidmiet li mhumiex kompetittivi
1. Mingħajr preġudizzju għall-applikazzjoni ta' l-Artikolu 4(1), fejn il-Kummissjoni għandha xhieda ċara prima facie li ċerti ħidmiet imorru kontra Artikolu 85 jew 86 tat-Trattat u għandhom l-iskop jew l-effett li jagħmlu ħsara diretta lis-servizz ta' l-ajru, u fejn ma jkunx biżżejjed li jirrikorru għall-proċeduri normali biex jipproteġu s-servizz bl-ajru jew il-kumpannija ta' l-ajru kkonċernata, hi tista' b'deċiżjoni tieħu miżuri intermedjarji biex tiżgura li dawn il-prattiki ma jkunux implimentati jew jieqfu milli jiġu pprattikati u tagħti dawk l-istruzzjonijiet kif meħtieġ biex dawn il-prattiki ma jerġgħux isiru sakemm tittieħed deċiżjoni skond l-Artikolu 4(1).
2. Kull deċiżjoni meħuda b'mod konformi mal-paragrafu 1 għandha tgħodd għal kull perjodu ta' mhux aktar minn sitt xhur. L-Artikolu 8(5) mhux se jgħodd.
Il-Kummissjoni tista' terġa' ġġedded id-deċiżjoni tal-bidu, bil-modifika jew mingħajrha, għal kull perjodu ta' mhux aktar minn tliet xhur. F'dak il-każ, l-Artikolu 8(5) se japplika."
2. Dan li ġej se jkun miżjud ma' l-Artikolu 13(1):
"(e) biex jaqbel ma' kull miżura imposta mid-deċiżjoni meħuda b'mod konformi ma' l-Artikolu 4a."
3. Fl-Artikolu 16(1) "4a," se jkun inserit wara "4,".
L-Artikolu 2
Dan ir-Regolament għandu jidħol fis-seħħ l-għada tal-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fl-14 ta' Mejju 1991.